ངས་ཕྱིས་སུ་རིམ་པར་བྱོན་པ་མང་པོས་འཇིགས་བྱེད་ལ་ཡུམ་ཡོད་པ་རྣམ་པ་ཀུན་ཏུ་སྐྱོང་བ་ནི་མི་རིགས་ཏེ། འཇིགས་བྱེད་དཔའ་གཅིག་གི་སྒྲུབ་ཐབས་
ཐམས་ཅད་ལ་ཡུམ་མེད་པའི་ཕྱིར་དང༌། དཀྱིལ་འཁོར་ལའང་སྔར་བཤད་པ་ལྟར་ཞེ་དགུ་མ་སོགས་དཀྱིལ་འཁོར་ཕལ་ཆེར་གྱི་གཙོ་བོ་ལ་ཡུམ་མེད་པའི་ཕྱིར། དེས་ན་འགའ་ཞིག་གིས་འཇིགས་བྱེད་གཙོ་རྐྱང་གི་བྲིས་འབུར་རེ་
ལའང་ཡུམ་བྱས་འདུག་པ་ནི་ཁོང་ཚོ་རང་གི་བླ་མ་གོང་མའི་དགོངས་པའང་མ་ཡིན་ཞིང༌། གྲུབ་མཐའ་སྐྱོང་ལུགས་ཧ་ཅང་ཐལ་བས་བབ་ཅོལ་དུ་ཟད་དོ། །དེ་ཡན་གྱིས་ལྷ་བསྐྱེད་པའི་བསྟན་པའི་ཡན་ལག་བསྟན་ཟིན་ནས། གཉིས་
པ་ཉེར་སྒྲུབ་ཀྱི་ཡན་ལག་སྐུ་གསུང་ཐུགས་སྐྱེ་མཆེད་བྱིན་བརླབ་ལ་གང་ལ་ལྷ་འགོད་པའི་གཞི་ནི་རྩ་ཞལ་གྱི་སྤྱན་གཡས་གཡོན་གཉིས་ལ་སོགས་པའི་སྐྱེ་མཆེད་དྲུག་དང༌། སྐུ་གསུང་ཐུགས་དང་གནས་དགུ་པོ་དེ་ཡིན་ལ། རྩ་ཞལ་
གྱི་སྤྱན་དབུས་མ་དང༌། ཞལ་ལྷག་མ་རྣམས་ཀྱི་མིག་སོགས་དབང་པོ་བཞི་ལ་འགོད་པར་མི་བྱེད། དེ་ལ་བཀོད་པའི་ལྷ་ནི་གདོང་དྲུག་གི་རྒྱུད་ལས། མིག་སོགས་བྱིན་གྱིས་བརླབས་པ་ལ། །གཏི་མུག་རྡོ་རྗེ་སོགས་ཀྱིས་
560

আ །བསྲུང༌། །དབང་སྦུབས་སྟོང་པ་ཉིད་བྱས་ཏེ། །སྙིང་པོའམ་མིང་གི་ཡི་གེ་བཞི། །རིགས་ཀྱི་ཕྱག་མཚན་ལྡན་པ་ཡིས། །སྐུ་རྣམས་ངེས་པར་བསྐྱེད་པའོ། །ཞེས་གསུངས་པ་ལྟར། མིག་སོགས་ཐ་
མལ་གྱི་དབང་རྟེན་རྣམས་སྟོང་པར་བསྒོམས་ནས། དེར་ས་བོན་སོགས་ལས་ལྷ་བསྐྱེད་པ་ཡིན་ཏེ། བསྐྱེད་ཚུལ་ནི་རྩ་ཞལ་གྱི་མིག་གཉིས་ཀྱི་ནང་དུ་ཟླ་བའི་དཀྱིལ་འཁོར་གྱི་སྟེང་དུ་ཀྵི་ལས་འཁོར་ལོ་ཀྵི་གིས་མཚན་པ་ལས་གཏི་
མུག་གཤིན་རྗེ་གཤེད་སྐུ་མདོག་དཀར་པོ་ནས། ཐུགས་རྡོ་རྗེའི་བར་གྱི་ལྷ་རྣམས་རང་རང་གི་ས་བོན་ལས་ཕྱག་མཚན་ས་བོན་གྱིས་མཚན་པ་ལས་ལྷར་བསྐྱེད་པ་ཡིན། དགོས་པ་ནི་མིག་སོགས་ཐ་མལ་དུ་ཞེན་པའི་བློ་ཟློག་པ་
་དང་། མངོན་པར་ཤེས་པ་ལྔ་འཆར་བ། བར་ཆད་ཀྱི་བགེགས་བསྲུང་བ་ཡིན། བསྡུ་ན་མིག་གཉིས་སུ་ཀླྀ་ལས་སའི་སྙིང་པོ་དཀར་པོ་ཞེས་སོགས་དཔའ་གཅིག་གི་སྒྲུབ་ཐབས་དཀྱུས་བཞིན་བསྒོམ། ཤིན་ཏུ་བསྡུ་ན། མིག་ཏུ་
ཀྑིཾ། རྣ་བར་ཛྲྀ་ཞེས་སོགས་ས་བོན་ཙམ་བསྒོམས་པས་ཀྱང་མིག་སོགས་བྱིན་གྱིས་བརླབས་ཤིང་བར་ཆད་བསྲུང་བ་ཡིན་ནོ། །གསུམ་པ་སྒྲུབ་པའི་ཡན་ལག་ཡེ་ཤེས་ཀྱིི་འཁོར་ལོ་གཞུག་པ་ནི། ལ་ལི་ཏ་བཛྲ་གྱིས། རང་གི་སྙིང་
གར་ས་བོན་བཀོད། དེ་ལས་སྤྲུལ་པའི་འོད་འཕྲོས་པས་རང་འདྲའི་ཡེ་ཤེས་པ་སྤྱན་དྲངས་ཏེ། ཛཿཧཱུྃ་བཾ་ཧོཿཡིས་དགུག་གཞུག་བཅིང་མཉེས་བྱ། ཞེས་གསུངས་པ་ལྟར། རང་གི་སྙིང་གའི་ས་བོན་ལས་འོད་འཕྲོས་པས་རང་
561

འདྲའི་ཡེཤེས་པ་སྤྱན་དྲངས། པུཉྫེ་སོགས་ཀྱིས་མཆོད། དེ་ནས་ཛཿཧཱུྃ་བཾ་ཧོཿ སོགས་ཀྱིས་དགུག་གཞུག་བཅིང་བ་དཀྱུས་བཞིན་ནོ། །བཞི་པ་སྒྲུབ་པ་ཆེན་པོའི་ཡན་ལག་དབང་བསྐུར་ཞིང་རིགས་བདག་གིས་རྒྱས་གདབ་པ་སྟེ་
ཤྲཱི་བྷ་དྲའི་སྒྲུབ་ཐབས་ལས་རིན་པོ་ཆེའི་བུམ་པ་རྣམས་བདུད་རྩིས་གང་བ་བསྣམས་ཏེ་དབང་བསྐུར་བས་མི་བསྐྱོད་པའི་ཅོད་པཎ་དུ་བསམ་སྟེ། ཞེས་གསུངས་པ་ལྟར། རང་གི་ཐུགས་ཀའྀ་ས་བོན་ལས་འོད་ཟེར་འཕྲོས་པས་དབང་ལྷ་
གདན་གསུམ་ཚང་བའི་ལྷ་ཚོགས་སྤྱན་དྲངས། པུཥྤ་སོགས་ཀྱིས་མཆོད། དབང་བསྐུར་བར་གསོལ་བ་གདབ། དེ་ནས་དབང་བསྐུར་བས། དབང་གི་ཆུ་རྒྱུན་གྱིས་ལུས་གང༌། དྲི་མ་དག ཆུའི་ལྷག་མ་ཡར་ལུད་པ་ལས་དབང་
རྟགས་སུ་མི་བསྐྱོད་པས་དབུ་བརྒྱན་པའི་བར་དཀྱུས་བཞིན། འདི་ནི་འཇིག་རྟེན་པའི་རྒྱལ་བུ་རྒྱལ་སར་མངའ་གསོལ་བ་དང་ཆོས་མཚུངས་པས། དོན་ནི་སྟོན་པ་སངས་རྒྱས་ནས་ཁམས་གསུམ་ཆོས་ཀྱི་རྒྱལ་པོར་མངའ་གསོལ་བ་ཚི
དང་སྦྱར་རོ། །གསུམ་པ་རྗེས་ཀྱི་རྣལ་འབྱོར་ལ། དག་པ་དྲན་པ་སྔགས་བཟླ་བ། མཆོད་བསྟོད་སོགས་བྱ་བ། གཏོར་མའི་རྣལ་འབྱོར། ཁ་ཟས་ཀྱི་རྣལ་འབྱོར། སྤྱོད་ལམ་གྱི་རྣལ་འབྱོར་དང་དྲུག་སྟེ། དང་པོ་ནི། དམ་པའི་
དོན་དུ་རྣམ་དག་པ། །དུས་ནི་དཔའ་བོ་ཆེན་པོའི་གཟུགས། །ཞལ་བརྒྱད་ཐུན་ཚོད་བརྒྱད་ཡིན་ནོ། །ཞལ་དགུ་ཐུན་ཚོད་སྤྱི་ཡིན་ནོ། །ཕྱག་དང་རྭ་གཉིས་ཟླ་བ་དང༌། །ཟླ་བ་ཕྱེད་དང་ཡང་དག་སྦྱོར། །ཞོན་པ་བཅུ་དྲུག་དུས་དང་
འཇིགས་བྱེད་ཆོས་སྐོར་

སུམ་ཅུ་ཐམ་པ་
আ །ནི། །ཟླ་བ་ཡི་ནི་ཞག་ཏུ་ཤེས། །ཞལ་ནི་གཟའ་དགུ་དག་ཏུ་ཤེས། །ཕྱག་ནི་རྒྱུ་སྐར་དག་དང་སྦྱར། །ཞབས་ནི་འཕོ་བ་བཅུ་གཉིས་དང༌། །དུས་བཞི་ཡང་ནི་དེ་བཞིན་ནོ། །མཚོན་ཆ་རྣམས་ནི་སྟོང་པ་
དང་། །སྙིང་རྗེ་དང་ནི་བཅུ་དྲུག་གཉིས། །གླང་ཆེན་པགས་པ་བགེགས་ཆེན་ཏེ། །དྲག་པོའི་གཟུགས་ནིི་དུཿཁ་ཆེ། །སེལ་བར་བྱེད་པ་གཙོ་བོའོ། །ཁ་དོག་ནག་པོ་བྱམས་པ་ཆེ། །ཐོད་པའི་རྒྱན་ནི་མི་འགྱུར་བའོ། །དཀྱིལ་
འཁོར་ལྷ་ནི་ཐམས་ཅད་དག །རང་བཞིན་འབྱུང་བའི་དུས་དག་གོ །སྔགས་གསུམ་དག་པ་སྐུ་གསུམ་མོ། །ཞེས་བརྗོད་ལ་དེ་དག་གི་དོན་སྔར་བཞིན་ཡིད་ལ་བསམ་པར་བྱའོ། །གཉིས་པ་བཟླས་པ་ནི། རང་རྡོ་རྗེ་འཇིགས་བྱེད་དུ་
གསལ་བའི་ཐུགས་ཀར་ཐུགས་རྡོ་རྗེ། དེའི་ཐུགས་ཀར་རྡོ་རྗེ་སྔོན་པོ་རྩེ་ལྔ་པ་གྱེན་དུ་ལངས་པའྀ་ལྟེ་བར་ཏིང་ངེ་འཛིན་སེམས་དཔའ་ཧཱུྃ་ཡིག་མཐིང་ག དེའི་མཐའ་སྐོར་དུ་ཉེ་སྙིང༌། སྙིང་པོ་རྩ་སྔགས་གསུམ་གྱིས་རིམ་བཞིན་བསྐོར་
བར་བསམས་ལ། དེ་ལས་ལས་དང་མཐུན་པའི་འོད་ཟེར་སྤྲོ་བསྡུ་བྱས་ཏེ་སྔགས་བཟླ། དེའང་རྒྱུན་གྱི་བཟླས་པ་དང་། མཚམས་ལ་བཞུགས་པའི་སྐབས་སུ་འོད་ཟེར་དཀར་པོ་སྤྲོས་ཏེ་ལུས་ཀྱི་ནང་གང་ནས་མི་མཐུན་པའི་ཕྱོགས་
རྣམས་ཞི་བར་བསམས་ལ་བཟླ། དེ་བཞིན་རབ་གནས་ལ་སོགས་པ་རྒྱས་པའི་ལས་སྒྲུབ་པའི་སྐབས་སུ་འོད་ཟེར་སེར་པོ་དང༌། དབང་བསྐུར་གྱི་སྐབས་དང་འབྲེལ་ཚེ་ལྷ་དབང་དུ་བསྡུ་བའི་ཕྱིར་འོད་ཟེར་དམར་པོ་དང༌། གཞན་
563

ཡང་དབང་གི་ལས་རྣམས་ལ་འོད་ཟེར་དམར་པོར་བྱེད་པ་ཡིན་ནོ། །སྔགས་ཕྲེང་རང་རང་གི་ཁ་དོག་ནི། ཡ་མ་ར་ཛས་སྐུ་བསྐུལ་བ་ཡིན་པས་དཀར་པོ་དང༌། ཧྲཱིཿཥྚིཿས་གསུང་བསྐུལ་བ་ཡིན་པས་དམར་པོ་དང༌། ཡ་མཱནྟ་ཀས྄་
ཐུགས་བསྐུལ་བ་ཡིན་པས་སྔོན་པོ་བྱེད་པ་སྤྱིར་བཏང་ལ་ཡིན། དམིགས་བསལ་ལ་ངེས་པ་མེད་དེ། ཞི་བའི་ལས་བསྒྲུབས་ན་གསུམ་ཀ་དཀར་པོར་བྱས་ཀྱང་ཡོང༌།ཻདེ་བཞིན་དུ་ལས་གཞན་ལའང་རིགས་འགྲེའོ། །སྔགས་འདི་
རྣམས་བྱིན་རླབས་མྱུར་ཡང་ཅུང་ཟད་འཚུབ་ཆ་ཆེ་བས་འདི་ཐད་ཀྱི་སྔགས་འཁོར་གྱི་གདམས་པ་བླ་མ་ལ་ཞུས་ནས་ཉམས་སུ་ལེན་པ་ནི་གནད་ཀྱི་དོན་ནོ། །གསུམ་པ་མཆོད་བསྟོད་སོགས་བྱ་བ་ནི། ཨ་མོ་གྷ་བཛྲ་གྱིས་དཔའ་བོ་
གཅིག་པའི་སྒྲུབ་ཐབས་ལས། མཆོད་པ་དང༌། བསྟོད་པ་བྱས་ཤིང་དུས་གསུམ་དུ་ཡང་དག་པར་བསྒོམ་མོ། །ཞེས་གསུངས་པས་བདག་བསྐྱེད་ལ་མཆོད་བསྟོད་བྱ་བར་བསྟན། ཡེ་ཤེས་འབྱུང་གནས་སྦས་པས་མཛད་པའི་སྒྲུབ་ཆོོ
ཐབས་ལས།ཡཾ་དང་རེེ་སྐྱེས་རླུང་མེའི་སྟེང་། །ཐོད་པ་ཨ་ལས་བསྐྱེད་པ་ཡི། །ནང་ན་བདུད་རྩི་ལྔས་གང་བ། །ཞེས་སོགས་ཚིག་རྐང་དྲུག་གིས་བདུད་རྩི་བྱིན་གྱིས་བརླབས་ལྕེ་ལ་མྱོང་བར་བསྟན། དེའང་མཆོད་པ་དང་བསྟོད་
པ་ཡང་རང་གི་སྙིང་གའི་ཧཱུྃ་ལས་མཆོད་པའི་ལྷ་མོ་སྤྲོས་ནས་འདོད་ཡོན་དྲུག་གིས་བདག་བསྐྱེད་ཀྱི་ལྷ་ལ་མཆོད་པར་བསམས་ལ། གཟུགས་སྒྲ་ལ་སོགས་དྲུག་པོ་ནི། །ཞེས་སོགས་ཚིགས་བཅད་དང་ང་རྒྱལ་འཛིན་པའི་སྔགས་དང་
འཇིགས་བྱེད་ཆོས་སྐོར་

2
།བཅས་པ་བརྗོད། ང་རྒྱལ་འཛིན་པའི་ཚུལ་ཡང༌། མཆོད་པ་ནི་ངོ་བོ་དོན་ཡོད་གྲུབ་པ་ཡིན་ལ། དོན་གྲུབ་ཀྱི་རང་བཞིན་ཕྲིན་ལས་ཀྱི་རྡོ་རྗེ་དེ་བདག་ཉིད་ཡིན་སྙམ་དུ་བསྒོམ་པའོ། །དེ་ནས་མཆོད་པའི་ལྷ་
མོ་དེ་རྣམས་ཀྱིས་བདག་ཉིད་ལ་བསྟོད་པར་བསམས་ལ། དུར་ཁྲོད་རྒྱན་གྱིས་རྣམ་བརྒྱན་པའི་ཞེས་སོགས་ཀྱིས་བསྟོད་པ་དང་ང་རྒྱལ་འཛིན་པའི་སྔགས་ཀྱང་བརྗོད། དེའང་སྟུ་ཏི་ཞེས་པ་ནི་བསྟོད་པ་ཡིན་ལ་བསྟོད་པའི་ཚུལ་ཡང་
ཡོན་ཏན་བརྗོད་པ་ཡིན་ཞིང༌། ཡོན་ཏན་གྱི་ངོ་བོ་རིན་ཆེན་འབྱུང་ལྡན་ཡིན་པས་རིན་འབྱུང་གི་བདག་ཉིད་ཡོན་ཏན་གྱི་རྡོ་རྗེ་དེ་བདག་ཉིད་ཡིན་སྙམ་དུ་བསྒོམ་པའོ། །བདུད་རྩི་མྱོང་བ་ནི་ནང་མཆོད་དངོས་སུ་ཡོད་པའམ་མེད་ཀྱང་
རུང༌། བདུད་རྩི་བྱིན་རླབས་དཀྱུས་བཞིན་བྱས་ནས་བདུད་རྩི་ལྕེ་ཐོག་ཏུ་མྱོང་བས་གསུང་རྡོ་རྗེ་མཉེས་པར་བསམས་ལ། ང་རྒྱལ་འཛིན་པའི་སྔགས་ཀྱང་བརྗོད། དེའང་གསུང་རྡོ་རྗེའི་ངོ་བོ་འོད་དཔག་མེད་རྡོ་རྗེའི་རང་བཞིན་བདག་ ཨི
ཉིད་ཡིན་སྙམ་དུ་བསྒོམ་པའོ། །བཞི་པ་གཏོར་མའི་རྣལ་འབྱོར་ནི། གཏོར་མ་བྱིན་རླབས་དཀྱུས་བཞིན་བྱས་ལ། གཏོར་མགྲོན་སྤྱན་དྲངས་ཏེ། ཧྲཱིཿཥྚིཿའི་མཐར་སརྦ་བིཥྚཱ་ན་སོགས་ཀྱི་གཏོར་སྔགས་བཏགས་པ་ལན་གསུམ་གྱིས་
ཡི་དམ་ལ་ཕུལ། ཕྱི་མཆོད་ནང་མཆོད་ཡིད་བྱུང་གི་མཆོད་པ་བསྟོད་པ་རྣམས་གཞུང་ནས་འབྱུང་བ་བཞིན་བྱས་པའི་མཐར། གཤིན་རྗེ་གཤེད་ཀྱི་ལྷ་ཚོགས་རྣམས་ནས། ྋཡིད་ལ་འདོད་པ་ཀུན་འགྲུབ་ཤོག །ཅེས་པའི་བར་གྱིས་

འཇིགས་བྱེད་ཆོས་སྐོར་
ཕྲིན་ལས་བཅོལ། སྤྲོ་ན་ཕྱོགས་སྐྱོང་བཅུ་ལའང་འདིར་འབུལ། དེ་མ་བྱུང་ན་ལས་གཤིན་ངེས་པར་དགོས་ཏེ། འབུལ་ཚུལ་ནི་སྒྲུབ་ཐབས་ན་བཞུགས་པ་ཡིན་ནོ། །ལྔ་པ་ཁ་ཟས་ཀྱི་རྣལ་འབྱོར་ནི་རྒྱས་པ་ན་བདུད་རྩི་བྱིན་རླབས་
ལྟར། བསྡུ་ན། ཨོཾ་ཨཱཿཧཱུྃ་ཧོཿཞེས་བརྗོད་པས་ཁ་ཟས་ངོ་བོ་བདུད་རྩི་ལ་རྣམ་པ་དགྲ་བགེགས་ཀྱི་ཤ་ཁྲག་ཏུ་བསམས་ལ། ལོངས་སྤྱོད་པས་བདུད་རྩིའི་ཕུད་ཀྱིས་སྙིང་ག་ན་བཞུགས་པའི་ཡེ་ཤེས་སེམས་དཔའ་དང༌། _ལྷག་མས྄་
ལྟེ་བ་ན་བཞུགས་པའི་ལས་ཀྱི་གཤིན་རྗེ་འཁོར་དང་བཅས་པ་མཉེས་ཤིང་ཚིམ་པར་བསམས། དེ་ལྟར་བྱས་པས་ཁ་ཟས་བུ་ལོན་ཅན་དུ་མི་འགྱུར་ཞིང༌། ཚོགས་རྫོགས་པའི་ཐབས་སུ་འགྲོ་བ་ཡིན་གསུངས། དྲུག་པ་སྤྱོད་ལམ་གྱི་
རྣལ་འབྱོར་ནི། རྗེས་ཀྱི་སྤྱོད་ལམ་ཐམས་ཅད་དུ་རང་རྡོ་རྗེ་འཇིགས་བྱེད་ཀྱི་ང་རྒྱལ་དང་མ་བྲལ་བར་བྱས་ལ། གཟུགས་སུ་སྣང་བ་ཐམས་ཅད་སྣང་སྟོང་དབྱེར་མེད་རྡོ་རྗེ་འཇིགས་བྱེད་ཀྱི་སྐུ་དང༌། སྒྲ་ཐམས་ཅད་གྲག་སྟོང་དབྱེར་
མེད་སྔགས་ཀྱི་སྒྲ་དང༌། དྲན་རྟོགས་ཐམས་ཅད་གསལ་སྟོང་ཟུང་འཇུག་གི་ཆོ་འཕྲུལ་དུ་བསམས་ལ། གང་ལའང་སྡང་ཞེན་དང༌། ཉམ་ང་བ་དང༌། བག་ཚ་བ་མེད་པར་ལྟ་བའི་གདེངས་དང༌། ལྷའི་ང་རྒྱལ་དང་ལྡན་པའི་སྒོ་
ནས་སྤྱོད་ལམ་གྱི་བྱ་བ་ཐམས་ཅད་དུ་ཉམས་ལེན་གྱི་རྩིས་ཟིན་པར་བྱས་པས་ལམ་དུ་འགྲོ་ཞིང་རྣམ་པ་ཀུན་ཏུ་སྒོ་གསུམ་དོན་ཡོད་པ་ཡིན་ནོ། །དེ་དག་ནི་བསྐྱེད་པའི་རིམ་པའི་ཉམས་ལེན་བཤད་པ་ཡིན་ལ། དེའི་སྟེང་དུ་རྫོགས་པའི་
566

སོ་གཉིས་བྱོན།
আ །རིམ་པ་ཡེ་ཤེས་ཀྱི་མཁའ་འགྲོ་མ་རྡོ་རྗེ་རོ་ལངས་མས་ལ་ལི་ཏ་བཛྲ་ལ་སྐུ་གསུམ་གསལ་བྱེད་རྡོ་རྗེའི་ཚིག་རྐང་གནང་ལ། དེ་ཉིད་ཀྱི་རྫོགས་རིམ་གྱི་ཁྲིད་མ་ཚང་བ་མེད་པ་བསྟན་པ་དེ་ལ་མཁའ་འགྲོ་སྙན་
རྒྱུད་དུ་གྲགས། ཕྱིས་སུ་རྭ་ཆེན་ནས་བཟུང་རྭ་པ་རྣམས་ལ་བཀའ་བབས་པ་རྭ་ཁྲིད་དུ་གྲགས་པ་འདི་ཉམས་སུ་བླངས་པས་དཔལ་རྡོ་རྗེ་འཇིགས་བྱེད་ཀྱི་གོ་འཕང་ཐོབ་པར་འགྱུར་བ་ངེས་པར་ཡང་དག་པའོ། །དེ་སྐད་དུ་ཚར་ཆེན་རྡོ་
རྗེ་འཆང་གིས་མཛད་པའི་ལམ་རིམ་སྨོན་ལམ་ལས། འབུམ་ཕྲག་གཤིན་རྗེ་གཤེད་རྒྱུད་སྙིང་པོའི་དོན། །ཨོ་ཌཱི་ཡཱ་ནར་ཡེ་ཤེས་མཁའ་འགྲོ་མས། །གྲུབ་པ་མཆོག་བརྙེས་རོལ་པའི་རྡོ་རྗེ་ལ། །ལེགས་པར་གདམས་པའྀ་སྙན་བརྒྱུད་
རྡོ་རྗེའི་ཚིག །རྭ་ཆེན་བརྒྱུད་པར་བཅས་པའི་གསང་བའི་གཏམ། །ཟབ་པ་ལས་ཀྱང་ཆེས་ཟབ་ཞལ་གྱི་བཅུད། །རྫོགས་རིམ་ཟབ་མོའི་ལམ་མཆོག་སྒོམ་པ་འདིས། །འཇམ་དཔལ་རྡོ་རྗེ་ཚེ་འདིར་འགྲུབ་པར་ཤོག །ཅེས་གསུངས་
པ་ཡིན་ནོ། །དེ་ལྟར་ལྷ་མཆོག་དཔལ་ཆེན་བྷི་ར་ཝའི། །བསྐྱེད་རིམ་རྣམས་བཤད་མཆོག་དང་ཐུན་མོང་གི། །དངོས་གྲུབ་འབྱུང་བའི་བདུད་རྩིའི་བུམ་བཟང་འདི། །བསོད་ནམས་ཆོས་འཕེལ་དགེས་པའི་མཆོད་པ་འབུལ། །འདིས་
མཚོན་རྣམ་དཀར་མཆོད་སྤྲིན་ཀུན་བཟང་གི། །རྣམ་འཕྲུལ་ཡིད་བཞིན་ནམ་མཁའི་ཁམས་གང་བས། །རྣམ་ཀུན་མཆོད་དོ་མཁའ་མཉམ་སེམས་ཅན་ཀུན། །རྗེས་བཟུང་དོན་གཉིས་ཕུན་ཚོགས་ཐོབ་པར་ཤོག །དེང་སང་ཕལ་ཆེར་
567

འཇིགས་བྱེད་ཆོས་སྐོར་
སྦྱངས་སྟོབས་རྣམ་དཔྱོད་ཞན། །བློ་མིག་མི་གསལ་དོན་གཉེར་རྩོལ་བྲལ་བས། །ཚུལ་འདིས་གཞན་ཕན་རེ་བ་ཆེར་མེད་མོད། །འོན་ཀྱང་རང་བློ་གོམས་ཕྱིར་འདི་བཀོད་དོ། །འདིར་ནི་རང་དང་གཞན་གྱི་བཞེད་པའི་སྲོལ། །མ་
འདྲེས་སོ་སོར་ཕྱེ་ནས་སྒྲོ་སྐུར་དང༌། །བྲལ་བའི་ལེགས་བཤད་གཏམ་སྐྱེས་མང་མཆིས་པས། །དཔྱོད་ལྡན་སྐལ་མཉམ་གཞན་གྱིས་རྟོགས་འགྱུར་སྲིད། །འདིར་འབད་དགེ་བའི་ལང་ཚོ་ཉིན་མོར་བྱེད། །ལྷག་བསམ་སྣང་བའི་འོད་
ཟེར་འབུམ་འཕྲོ་ཞིང༌། །མཻར་གྱུར་ལུས་ཅན་ཀུན་གྱི་གཉེན་གྱུར་ནས། །འགྲོ་ཀུན་ཐར་པའི་གྲོང་དུ་འཇུག་པར་ཤོག །དཔལ་རྡོ་རྗེ་འཇིགས་བྱེད་ཀྱི་བསྐྱེད་པའི་རིམ་པའི་རྣམ་བཤད་བདུད་རྩིའི་བུམ་བཟང་འདི་ནི་དྲིན་ཆེན་གྲུབ་པའི་
དབང་ཕྱུག་རྡོ་རྗེ་འཆང་བསོད་ནམས་ཆོས་འཕེལ་གྱི་བཀའ་དྲིན་ལས། ལམ་སྲོལ་འདི་ལ་ངེས་པའི་ཤེས་པ་དང་མི་ཕྱེད་པའི་དད་པ་ཅུང་ཟད་ཐོབ་ཅིང་། གཞན་ཡང་འཇམ་དབྱངས་བླ་མ་དབང་ཕྱུག་རབ་བརྟན་ལ་སོགས་པ་ཆོས་
བཞིན་སྤྱོད་པའི་ཡོངས་འཛིན་དམ་པ་མང་པོའི་བཀའ་དྲིན་གྱིས་ཉེ་བར་བསྐྱངས་པ་དགེ་སློང་སྡེ་སྣོད་འཛིན་པ་ངག་དབང་ཆོས་གྲགས་ཀྱིས་བགྲང་བྱ་བཅུ་ཕྲག་དྲུག་དང་བརྒྱད་ཀྱིས་ལྷག་པར་སོན་པ་ས་མོ་ཡོས་ཀྱི་ལོ་ཟླ་བ་དགུ་པའི་
ཡང་ངོའི་ཚེས་གཅིག